સિરિયા અને ઇરાનમાં ખોફનાક આતંક અને હાહાકાર મચાવનાર ત્રાસવાદી સંગઠન આઇએસઆઇએસ હવે પોતાની જાળ વધુને વધુ ફેલાવી રહ્યું છે અને અહેવાલો અનુસાર આઇએસઆઇએસનો ડોળો હવે ભારત પર છે. આ ખુંખાર ત્રાસવાદી સંગઠન હવે ભારતીય સરહદના ઉંબરે ટકોરા મારી રહ્યું છે અને બાંગ્લાદેશ નજીક એક ઇટાલિયનની હત્યા પણ કરી છે. જાણીતા બાંગ્લાદેશ લેખિકા તસ્લીમા નસરીને સાચું જ કહ્યું છે કે આજે આઇએસઆઇએસ બાંગ્લાદેશમાં છે, કાલે પાકિસ્તાન પહોંચશે અને તેના બીજા દિવસે ભારત આવી જશે.